- Hindi News
- National
- कानौर हेड के पास महापड़ाव, नहर की घोषणा नहीं होने पर सूरतगढ़ कूच की चेतावनी
कानौर हेड के पास महापड़ाव, नहर की घोषणा नहीं होने पर सूरतगढ़ कूच की चेतावनी
सूरतगढ़| ऐटासिंगरासर माइनरनिर्माण की मांग को लेकर किसानों ने शुक्रवार से कानौर हेड पर महावड़ाव शुरू कर दिया। हेड पर हुई सभा में किसान नेताओं ने चेताया कि यदि बजट भाषण में मांग पूरी नहीं हुई तो सूरतगढ़ कूच करेंगे। सिंचाई पानी से वंचित किसानों ने पीड़ा जताई कि 40 से 50 बीघा जमीन के मालिक होने के बावजूद मालीहालत काफी कमजोर है। कारण फिलहाल पूरी खेती बारिश पर निर्भर है। 50 साल से पानी की मांग लंबित है। पड़ाव स्थल पर सामूहिक रूप से निर्णय लिया है कि 8 मार्च को प्रस्तावित बजट में माइनर के निर्माण की घोषणा नहीं हुई तो 54 गांवों के लोग परिवार सहित घरों को बंद कर सूरतगढ़ पैदल कूच करेंगे। तब तक अपने गांव लौटेंगे जब तक माइनर निर्माण की घोषणा नहीं हो जाती। इस बीच संयोजक राकेश बिश्नोई श्योपत मेघवाल ने घोषणा की कि बजट पेश होने तक किसान सरकार को जगाए रखने के लिए दिन-रात हेड पर पड़ाव डाले रहेंगे। पड़ाव में सूरतगढ़, नोहर लूणकरणसर क्षेत्र के 54 गांवों के किसान, महिलाएं नेता मौजूद थे।
tgl_Latn sot_Latn hin_Deva hin_Deva hin_Deva